સમ્મિલિત કાર્યસ્થળ ઉપર સૌને તેમની કારકિર્દીને ઉજ્જવલ બનાવવાની સરખી તક હોય છે, બધા જ સ્તરે કાર્યરત કર્મચારીઓ સાથે તેઓ ખુલ્લું પ્રત્યાયન કરી શકે છે, સૌ સાથે સઘળી માહિતીનું આદાન-પ્રદાન કરી શકે છે, તેમનું સૌનું સંસ્થા પ્રત્યેનું સરખું દાયિત્વ હોય છે આવું સમ્મિલિત કાર્યસ્થળ પ્રતિભાસંપન્ન વ્યક્તિઓને આકર્ષે છે અને તેમને લાંબા સમય સુધી ટકાવી પણ રાખે છે, આવા કાર્યસ્થળ ઉપર કાર્યરત કર્મચારીઓની કંપની પ્રત્યેની પ્રતિબદ્ધતા અને કંપનીની સફળતામાં તેમના યોગદાનમાં ઉત્તરોત્તર વૃદ્ધિ થતી જ રહે છે, કર્મચારીઓ વચ્ચેના સાથ-સહકારમાં સતત વધારો થતો જ રહે છે, આવા કાર્યસ્થળ ઉપર કાર્યરત કર્મચારીઓની તંદુરસ્તી અને સુખાનુભૂતિમાં વૃદ્ધિ જોવા મળે છે.